
PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

Nr. 4c-7/ 236
Bucureşti, 25 mai 2023 


	Comisia PENTRU CULTURĂ, ARTE, MIJLOACE DE INFORMARE ÎN MASĂ

București,  25 mai 2023




Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege pentru instituirea anului 2024 ca "Anul Avram Iancu", transmis Comisiei pentru administraţie publică şi amenajarea teritoriului şi Comisiei pentru cultură, arte, mijloace de informare în masă, pentru examinare pe fond,  cu adresa nr. PL x 216 din 27 martie 2023.
	PREŞEDINTE,
	PREȘEDINTE,

	Simona BUCURA-OPRESCU 
	Iulian BULAI

raPORT COMUN
asupra Proiectului de Lege pentru instituirea anului 2024 ca 

"Anul Avram Iancu"


În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului și Comisia pentru cultură, arte, mijloace de informare în masă au fost sesizate, prin adresa nr. PL-x 216/2023 din 27 martie 2023, cu dezbaterea în fond, a proiectului de Lege pentru instituirea anului 2024 ca "Anul Avram Iancu", înregistrat la Comisia pentru administrație publică și amenajarea teritoriului cu nr. 4c-7/236/28.03.2023, respectiv, la Comisia pentru cultură, arte, mijloace de informare în masă, cu nr. 4c-12/60/28.03.2023.

Senatul, în calitate de primă Cameră sesizată, a adoptat proiectul de lege în ședința din 14 noiembrie 2022.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare.

La întocmirea prezentului raport comun Comisiile au avut în vedere:

-  avizul favorabil al Consiliului Legislativ (nr. 25/10.01.2023);

- avizul partajat al Consiliului Economic și Social (nr. 76/04.01.2023) prin care reprezentanții părții patronale și sindicale au votat pentru avizarea favorabilă; iar reprezentanții părții asociațiilor și fundațiilor neguvernamentale ale societății civile au votat pentru avizarea nefavorabilă.


Guvernul, prin adresa transmisă, specifică faptul că ”Parlamentul va decide cu privire la oportunitatea adoptării acestei inițiative legislative”.

Proiectul de lege are ca obiect de reglementare instituirea anului 2024 ca Anul Avram Iancu. Parlamentul, Administraţia Prezidenţială, Guvernul, autorităţile administraţiei publice locale, precum şi instituţiile publice aflate în subordinea sau coordonarea acestora, pot organiza sau sprijini logistic şi material manifestări culturale, artistice sau educaţionale dedicate celebrării vieţii şi activităţii lui Avram Iancu.
Potrivit prevederilor art. 62 din Regulamentul Camerei Deputaţilor, republicat cu modificările și completările ulterioare, examinarea proiectului de Lege a avut loc în şedinţe separate.
Comisia pentru administrație publică și amenajarea teritoriului a examinat proiectul de lege în şedinţa din 4 aprilie 2023.

La lucrările Comisiei pentru administrație publică și amenajarea teritoriului și-au înregistrat prezența deputații conform listei de prezență. 

În urma examinării proiectului de lege și a opiniilor exprimate, membrii Comisiei pentru administrație publică și amenajarea teritoriului au hotărât, cu unanimitate de voturi, să transmită Comisiei pentru cultură, arte, mijloace de informare în masă un raport preliminar de adoptare a proiectului de Lege pentru instituirea anului 2024 ca "Anul Avram Iancu", în forma adoptată de Senat.
Membrii Comisiei pentru cultură, arte, mijloace de informare în masă au examinat proiectul de Lege menționat mai sus în ședința din data de 23 mai 2023. La lucrările Comisiei  și-au înregistrat prezența deputații membrii ai acesteia, conform listei de prezență.

La dezbaterea proiectului de Lege a participat, în calitate de invitat, domnul András István Demeter, Secretar de Stat  în cadrul Ministerului Culturii.    

În urma dezbaterilor și a opiniilor exprimate membrii celor două Comisii sesizate în fond, au hotărât, cu majoritatea voturilor parlamentarilor prezenți, să propună plenului Camerei Deputaților adoptarea proiectului de Lege pentru instituirea anului 2024 ca "Anul Avram Iancu", în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE

Simona BUCURA-OPRESCU
	PREŞEDINTE 

Iulian BULAI

	SECRETAR

Radu – Marcel TUHUȚ 
	


Șef serviciu, Cristian BITEA                                               
Consilier parlamentar, Beatrice DRĂGAN

